**ชมรม STRONG จิตพอเพียงต่อต้านการทุจริต**

**สำนักงานสาธารณสุขอำเภอนางรอง**

ยุทธศาสตร์ชาติ ว่าด้วยการป้องกันและปราบปรามการทุจริต วิเคราะห์ภาพอนาคตประชาชนและ สังคมไทย ในระยะ ๕ ปี ข้างหน้าไว้ว่า หากยุทธศาสตร์ชาติได้รับความร่วมมือร่วมใจจากทุกภาคส่วน ของ สังคมไทยในการไปปฏิบัติจริง ประชาชนไทยจะมีการตื่นตัวต่อการทุจริตมากขึ้น มีการให้ความสนใจต่อข่าวสาร และตระหนักถึงผลกระทบของการทุจริตที่มีต่อประเทศมากขึ้น เพื่อให้ภาพอนาคตบรรลุผลได้จริง ภาคประชาชนต้องให้ความสำคัญอย่างแท้จริง กับการประยุกต์หลักปรัชญาเศรษฐกิจพอเพียงมาใช้ประกอบ หลักการต่อต้านการทุจริต เพื่อสร้างฐานคิดจิตพอเพียงต้านทุจริตให้เกิดขึ้น

**การใช้หลัก STRONG มาประยุกต์ต่อต้านการทุจริต**

**S= Sufficient** การน้อมนำเศรษฐกิจพอเพียงมาประยุกต์ใช้เป็นหลักในการทำงานและดำเนินชีวิต

**T= Transparent** การปฏิบัติงานบนฐานความโปร่งใส ตรวจสอบได้

**R= Realize** การตระหนักรู้ถึงปัญหาการทุจริต คอร์รัปชั่น และการแยกแยะผลประโยชน์ส่วนตัวและ ผลประโยชน์ส่วนรวม

**O= Onward** การสร้างวัฒนธรรมไม่ทนต่อการทุจริต

**N= Knowledge** การพัฒนาองค์ความรู้อย่างสม่ำเสมอ เพื่อให้เท่าทันสถานการณ์การทุจริต

**G= Generosity** การสร้างความเอื้ออาทรบนพื้นฐานของจริตธรรมและพอเพียง

**วัตถุประสงค์ชมรม STRONG**

เพื่อผลักดันการป้องกันการทุจริตเชิงรุก ด้วยการเสริมสร้างบุคคลและชุมชนมีจิตพอเพียงต้านการ ทุจริตด้วย กรอบ STRONG โดยมีวัตถุประสงค์ย่อย คือ

๑.เพื่อปลูกฝัง STRONG จิตพอเพียงต่อต้านการทุจริตแก่เจ้าหน้าที่สำนักงานสาธารณสุขอำเภอ โรงพยาบาลส่งเสริมสุขภาพตำบล และประชาชนอำเภอนางรอง

๒.เพื่อปลูกฝัง STRONG ปรับฐานวิธีคิดแยกแยะ ผลประโยชน์ส่วนตัวและผลประโยชน์ส่วนรวม จิตสำนึกความละอายใจในการทำทุจริต และไม่ทนต่อการทุจริต

๓.เพื่อป้องกันการทุจริตเชิงรุกผ่านกระบวนการมีส่วนร่วมของประชาชน

๔.เพื่อยกระดับการรับรู้การทุจริตของชุมชน สังคมและประเทศ

**แนวทางการขับเคลื่อนชมรม STRONG**

๑.สร้างแนวร่วมเครือข่ายสมาชิก ชมรม STRONG จิตพอเพียงต้านทุจริต ของสำนักงาน ป.ป.ช. สำนักงานสาธารณสุขอำเภอนางรอง โรงพยาบาลส่งเสริมสุขภาพตำบล และเครือข่าย

๒.สร้างการรับรู้ในวัตถุประสงค์ของชมรมเครือข่าย STRONG จิตพอเพียงต้านการทุจริตให้กับ หน่วยงานราชการ ภาคประชาสังคม และผู้มีส่วนได้เสียกับองค์กร

๓.ดำเนินตามวัตถุประสงค์หลักของชมรม STRONG จิตพอเพียงต้านการทุจริตของสำนักงาน ป.ป.ช.

**เป้าหมายชมรม STRONG**

๑.เจ้าหน้าที่/ประชาชน มีจิตสำนึกและพฤติกรรมที่พึงประสงค์เพื่อประโยชน์ของสังคมส่วนรวมและ ประเทศชาติเพิ่มขึ้น ปลูกฝังคุณธรรมทั้ง ๔ เรื่อง วินัย/พอเพียง/สุจริต/จิตอาสา

๒.องค์กรได้รับการยอมรับให้เป็นต้นแบบการส่งเสริมจริยธรรม

**คุณธรรมที่พึงประสงค์** ๔ เรื่อง คือ

๑.**พอเพียง** เป็นศาสตร์พระราชาและเป็นคุณธรรมฐานรากที่จะนำไปสู่คุณธรรมอื่น ๆ มีความหมายถึง ความพอเพียงในการดำเนินชีวิตแบบทางสายกลาง มีเหตุมีผล ใช้ความรู้ในการตัดสินใจอย่างรอบคอบ มีความพอประมาณ พอดี ไม่เบียดเบียนตนเอง สังคมและสิ่งแวดล้อม ไม่ประมาท สร้างภูมิคุ้มกันที่ดี รู้เท่าทัน การเปลี่ยนแปลง คุณลักษณะของ “คนหัวใจพอเพียง” ได้แก่ ไม่เป็นผู้บริโภคนิยมหรือวัตถุนิยม มีความใฝ่รู้ รักษาคำพูดและซื่อสัตย์ ฝึกฝน แก้ไข ปรับปรุงตน ขยัน อดทน และมีความเพียร เสียสละและเอื้ออาทรต่อผู้อื่น เสมอ

๒.**วินัย** เพื่อเสริมสร้างการประพฤติปฏิบัติตนของคนไทยให้มีความเข้มแข็ง เคารพกติกาการอยู่ ร่วมกัน มีความหมายถึงการยึดมั่นและรับผิดชอบในหน้าที่ของตน ทั้งวินัยต่อตนเองในการผลักดันชีวิตให้ ก้าวหน้า วินัยต่อองค์กร สังคม ปฏิบัติตามจริยธรรม จรรยาบรรณ และเคารพต่อกฎหมาย ซึ่งควรมีทั้งวินัยใน ตนเอง และวินัยเพื่อส่วนรวมด้วย “คนมีวินัยในตนเอง” อาทิ รู้จักวางแผนและแบ่งเวลาเป็น เปิดใจรับทุก คำแนะนำ หรือคำติชม และนำความผิดพลาดมาปรับปรุงแก้ไข

๓.**สุจริต** เพื่อแก้วิกฤติการทุจริตที่ต้นทาง มีความหมายถึงความซื่อตรง ความซื่อสัตย์สุจริต ยึดมั่น ยืน หยัดในการรักษาความจริง ความถูกต้อง ความเป็นธรรมทั้งปวง กล้าปฏิเสธการกระทำที่ไม่ซื่อตรง ไม่ซื่อสัตย์ ของบุคคลอื่นที่จะก่อให้เกิดความเสียหายต่อส่วนรวม การแก้ปัญหาการทุจริตให้ได้ผลจะต้องปลูกฝังให้คนใน สังคมเห็นคุณค่าของความสุจริต ซื่อตรง ซื่อสัตย์ มีระบบและกระบวนการหล่อหลอมขัดเกลาทางสังคมตั้งแต่ เด็ก ครอบครัว ชุมชน องค์กร และสังคม

๔.**จิตอาสา** เพื่อให้คนไทยใส่ใจสังคมและอยู่ร่วมกันอย่างปรองดอง มีความหมายถึง การเป็นผู้ที่ใส่ใจ ต่อสังคมสาธารณะและอาสาลงมือทำอย่างใดอย่างหนึ่งอันมิใช่หน้าที่ของตน ด้วยความรัก ความสามัคคี เพื่อ ประโยชน์ของผู้อื่น ของสังคม และของประเทศชาติ โดยมิได้หวังผลตอบแทน ทำความดีเพื่อความดี เอื้ออาทร ต่อคนร่วมสังคม ทำอย่างสม่ำเสมอจนเป็นนิสัย